Pynksan ka HYC yei dawa ya ka ILP deiwa beiñ ya ka MRSSA – Wyrta
Pynksan ka HYC yei dawa ya ka ILP deiwa beiñ ya ka MRSSA
Shillong: Ka seiñ Hynniewtrep Youth Council (HYC) da ong ko wa Meghalaya Residents Safety and Security Act (MRSSA) wa pynmih da ka sorkar ha ka 14 tarik uni u bnai dang em ko chiboon i duna wow sonteri yei psiah ki baar jylla.
Ka Council da pynksan ko yei dawa yong ka hei yatoh wa ka Inner Line Permit (ILP) hapoh ka jylla Meghalaya deiwa pynmih leh ya ka phang krehkaam yong ka kawa tip kam ka “Save Hynniewtrep Mission” (SHM) ynne ka sngi ya kawa daw saam cha ki Hima, ki Dorbar Chnong wa kiwi kiwi ha kini ki sngi wow wan.
Hei yaklam wa kiwa pathai khubor u General Secretary ka seiñ u Robert June Kharjahrin da ong u wa “neiliang ki aiñ wa ki kyndon krehkaam yong ki Facilitation Centres da lai lait ki na kani ka aiñ neibhah kani ka aiñ ong ko wa ymhoi u wanrah i thut hei yatoh wa i lai i wan ki paidbah.”
Da pynrap u deiwa ong wa kani ka aiñ Meghalaya Residents Safety and Security Act pher ko bak la bak na ki kyndon krehkaam (Rules) wa da chna wow pynkrehkaam ya ka kamtæ man ko kawa yap lada em wa nood u pyrchah ya ka.
U Kharjana da ong u leh wa kani ka aiñ ym em kyndon ko wow pynchitom namo wow kem ya kiwa psiah be-aiñ khlem ki kot ki sla chapoh jylla.
U Kharjahrin da ong u leh wa ki 13 seiñ kiwa dawa ya ki laad wow sonteri yei psiah i mih ki baar jylla ym pdiang ki yeiwa leh ka sorkar neibhah lada pdiang ki yeini daw mih ki cha khmat wow pdiang yeini wei hadooh katni ympu em wa pdiang namo wow kyntait ya kani ka aiñ.
Hei yatoh wa kiwa chongwai won da ong u wa ki kyndon ym em pynyaphær ko ya kiwa chongwai kiwa man kam ki tre jylla wa kiwa psiah bei-aiñ heiwa ya ki tre jylla leh da kheiñ ya ki kam ki baar jylla.
Lai yachem ka JYF & JSU ya u EE ka PWD hei yatoh wa i chna pynmiat ya u sarok ha Iawmusiang da i khyndawbilat
Chirup wa u Balios Swer psiah kiwa bood ya ka Violet Lyngdoh cha ka BJP
Pynche u EC Dkhar ya kiwa kyrchaan yong oo wa randien u kam u kyrtong MDC
Pynjæd tympra ka la-ær ha kylleiñ ki chnong hapoh ka jylla
Pynthymme noh ka Ummulong ya kiwa kitkaam yong ka chnong
Da toh pynhaap ya ka sniehpoisa ha Iawmusiang
Chrai ka AJYWO yaka MeECL wym biang e bordiñ ha ri-loom Jaiñtia
Chiteiñ dorjon pynbam ka HNYF FC ia ka Lakadong Umlatdoh SC